ЗАПИСНИК

са девете редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 29.11.2022. године.

Сједници су присуствовали:

1.Адмир Адровић, предсједник;

2.Верон Халили, члан;

3.Трипо Матијевић, члан;

4.Ивана Крушчић, чланица;

5.Мирхета Гачевић, чланица

Фрасхер Селимај, члан није присуствовао сједници због раније преузетих обавеза, о чему је уредно обавијестио предсједника Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

ДНЕВНИ РЕД

1.Расправа и изјашњавање у вези Записника са осме редовне сједнице Комисије;

2.Анализа заступљености мањинских народа међу запосленима на Јавном сервису;

3.Разно.

I

Записник са осме редовне сједнице Комисије је усвојен гласовима свих присутних чланова.

(5 гласова ЗА).

II

Адмир Адровић је испред Бошњачког савјета истакао да по списку запослених у РТЦГ на 31.05.2021. године који је објављен на сајту РТЦГ, од 732 запослена само њих 17-18 су муслиманског имена или презимена, тј. неких 2%, што је фрапантан податак.Конкретно, по његовом сазнању само се двоје изјашњавају као Бошњаци.Ако се ради о јавном сервису, што РТЦГ јесте, онда се поставља питање да ли су припадници тог народа неспособни или је у питању дискриминација.Проблем је наслијеђен из ранијег периода али није дошло до било какве промјене.Поред тога сматра да менаџмент РТЦГ треба да улаже у школовање већ постојећег кадра, који по његовом мишљењу последује потенцијал који треба надоградити, а не доводити новинаре из других медијских кућа.

Ивана Крушчић је мишљења да треба водити рачуна да буду заступљени као уредници, водитељи, представници свих мањинских народа, заједница.

Мирхета Гачевић је изнијела податак на основу доступног списка запослених, да је на Радију ЦГ запослених 4,12%, а на Телевизији ЦГ, без кабинета 2,25% запослених, који су са муслиманским именом или презименом.Ако се узме податак да је по последњем попису становништва тај проценат износио 12,09%, сматра да број запослених не би смио бити мањи од 10%.Такодје, слаже се са Адмиром Адровићем да је немогуће да нема професионалног кадра.Истакла је да је тај проценат најмањи у дијелу техничког особља.Напомиње да није намјера да се запошљавање врши по националном кључу већ по критеријумима који важе и за остале али да постоји велико незадовољство са тренутним стањем.

Трипо Матијевић је навео да по његовом сазнању има једна запослена припадница хрватског народа.У односу на последнији попис становништва тај број би требао да буде најмање 6-7 запослених.

III

Адмир Адровић је поставио питање шта се десило са иницијативама које су прослијеђене Савјету РТЦГ.Иван Лековић је саопштио да ће иницијативе бити разматране на првој редовној сједници, након чега ће о њиховом исходу бити обавјештени чланови Комисије.

ЗАПИСНИК САЧИНИО ПРЕДСЈЕДНИК КОМИСИЈЕ

Иван Лековић Адмир Адровић